b'\n_START_ARTICLE_\nAnica Gartner\n_START_SECTION_\n\xc5\xbdivljenjepis\n_START_PARAGRAPH_\nAnica Gartner roj. Tav\xc4\x8dar se je rodila kot najmlaj\xc5\xa1a izmed trinajstih otrok. Osnovno \xc5\xa1olo je obiskovala pri Sv. Lenartu, kasneje si je \xc5\xbeelela postati medicinska sestra, a denarja za \xc5\xa1olanje ni bilo, zato je kot najmlaj\xc5\xa1i otrok ostala doma pri star\xc5\xa1ih. \xc5\xbde v dekli\xc5\xa1kih letih je pisala pesmi, veliko brala in pela v cerkvenem pevskem zboru._NEWLINE_Ko je bil stara 24 let se je poro\xc4\x8dila z Janezom Gartnerjem na veliko kmetijo na Jar\xc4\x8djem Brdu. Zaradi rekvizicij je bila po vojni kmetija osiroma\xc5\xa1ena. Mo\xc5\xbe Janez pa je umrl mesec dni pred osvoboditvijo._NEWLINE_Objavljati je za\xc4\x8dela \xc5\xa1ele, ko je bila stara 60 let. Pisala je za v Kme\xc4\x8dki glas, v prilogo Pisana njiva, leta 1974 je objavila prvo dalj\xc5\xa1e knji\xc5\xbeno delo Po\xc5\xbegana kmetija, tri leta pozneje pa \xc5\xa1e knjigo Obnova. Obe deli je izdalo in zalo\xc4\x8dilo \xc4\x8cZP Kme\xc4\x8dki glas. 2. del slednje knjige je bil nasilno korigiran s strani uredni\xc5\xa1tva. Med besedilo so vrinili partijska gesla in hvalisanje, saj jih je motilo, da je v tem delu prikazan kmet, kot zapostavljen in drugorazredni dr\xc5\xbeavljan. Avtorica se je na to prito\xc5\xbeila, a so ji odgovorili, da brez tega knjiga ne more iziti. Po tem dogodku je z zalo\xc5\xbebo prekinila stike._NEWLINE_Po tem je pisala bolj zase in malo objavljala. Leta 1995 je objavila nekaj svojih del v Lo\xc5\xa1kih razgledih in Utrinkih s Starega vrha.'